ביצת פברז'ה

ביצי פָֿבֶּרְזֶ'ה (ברוסית: Яйца Фаберже) הן 69 תכשיטים בצורת ביצה שנוצרו על ידי "בית פברז'ה" - בית המלאכה של התכשיטן פטר קארל פברז'ה, בסנקט פטרבורג, בשנים 1885–1917.

50 ביצים נוצרו על ידי פברז'ה עבור הצארים של רוסיה אלכסנדר השלישי וניקולאי השני. שתי ביצים נוספות, אשר הוכנו עבור הצאר ("צביר הכוכבים" ו"התרזה הקארליאנית") בשנת 1917, לא הועברו לו בשל מהפכת פברואר. שבע נוספות הוכנו עבור משפחת קלץ' (Kelch) ממוסקבה.

היסטוריה
בשנת 1885 הצאר אלכסנדר השלישי, קיסר רוסיה רצה להפתיע את רעייתו, הצארינה מריה פיודורובנה, במתנה לכבוד חג הפסחא, והזמין תכשיט בצורת ביצת פסחא מעוטרת מפטר קארל פברז'ה. פברז'ה יצר את ביצת פברז'ה הראשונה, ה"תרנגולת" - ביצה עשויה זהב ומצופה אמייל שניתן לפתוח אותה, בדומה לבובת מטריושקה, ובתוכה חלמון מוזהב, שבתוכו תרנגולת עשויה זהב, ובתוכה כתר עשוי אבני אודם.

הצארינה כה התלהבה מהמתנה עד כי הצאר אלכסנדר מינה את פברז'ה לתכשיטן המלכותי והורה לו ליצור ביצת פסחא חדשה מדי שנה, ובלבד שבתוך כל ביצה תהיה הפתעה. בנו של אלכסנדר, הצאר ניקולאי השני, המשיך מנהג זה. החל מעלייתו לשלטון הזמין שתי ביצי פסחא בכל שנה, אחת עבור אמו האלמנה ואחת עבור אשתו, אלכסנדרה פיודורובנה.

נוסף על הביצים שנוצרו מדי שנה עבור המשפחה הקיסרית, נוצרו 15 ביצים למשפחות עשירות, ובהן 7 ביצים עבור התעשיין העשיר אלכסנדר קלץ' .
רוב הביצים עשויות ממתכות יקרות, אבנים יקרות ואמייל. כיום "ביצת פברז'ה" הפך לשם נרדף לתכשיטי זהב איכותיים וגם למותרות.

רשימת ביצי פברז'ה
ביצי פברז'ה קיסריות

ביצים קיסריות אחרות
1885-1889 תחייה
1899-1903 פרחי אביב

ביצים שהוכנו עבור משפחת קלץ'
1898 תרנגולת קלץ' 
1899 שנים עשר לוחות 
1900 אצטרובל  
1901 פריחת תפוח  
1902 רוקייל 
1903 בונבוניירת קלץ' 
1904 שנטיקלר קלץ' 

ביצים אחרות
1885-1891 אמייל כחול
1899-1903 סקנדינבי
1902 דוכסית מארלבורו 
1902 רוטשילד  
1907 יוסופוב
1914 קרח נובל 
1917 לילה
תאריך לא ידוע לפיס לזולי 

תמונות

 מיקומן של ביצי פברז'ה
 מיקום הביצה מספר פריטיםביצים קיסריות:סה"כ 54 אוסף ויקטור וקסלברג, (רוסיה) 11 מוזיאון נשקיית הקרמלין, (מוסקבה, רוסיה) 10 מוזיאון וירג'יניה לאמנות , (ריצ'מונד, וירג'יניה ארצות הברית) 5 מוזיאון ניו אורלינז לאמנות, (ניו אורלינז, לואיזיאנה, ארצות הברית) 3 האוסף המלכותי, (לונדון, הממלכה המאוחדת) 3 קרן סאנדוז, (שווייץ) 2 מוזיאון הילווד , (וושינגטון די. סי., ארצות הברית) 2 מוזיאון וולטרז לאמנות , (בולטימור, מרילנד, ארצות הברית) 2 מוזיאון קליבלנד לאמנות , (קליבלנד, אוהיו, ארצות הברית) 1 אוסף אלבר השני, נסיך מונקו, (מונטה קרלו, מונקו) 1 המוזיאון הרוסי הלאומי, (מוסקבה, רוסיה) 1 מכון פרסמן למינרולוגיה, (מוסקבה, רוסיה) 1 אוספים פרטיים 4 מיקום אינו ידוע 8ביצי קלץ':סה"כ 7 אוסף ויקטור וקסלברג, (רוסיה) 2 האוסף המלכותי, (לונדון, הממלכה המאוחדת) 1 אוספים פרטיים 4ביצים אחרות:סה"כ 8 אוסף ויקטור וקסלברג (רוסיה) 2 מוזיאון קליבלנד לאמנות , (קליבלנד, אוהיו, ארצות הברית) 1 קרן סאנדוז, (שווייץ) 1 המוזיאון הלאומי הרוסי, (מוסקבה, רוסיה) 1 אוספים פרטיים 3

מתוך 69 ביצי הפברז'ה שנוצרו, ידוע מיקומן של 61 ביצים. מרבית הביצים מוצגות במוזיאונים ואוספים הפתוחים לציבור - מרביתן, 30, ברוסיה. מתוך 54 ביצים שהוזמנו על ידי הצאר ידוע מקומם של 46 ביצים. מבין שמונה הביצים האבודות, ישנן תמונות של שתי ביצים בלבד - "הדני המלכותי"  משנת 1903 והנצחת אלכסנדר השלישי  משנת 1909.

מבין הביצים הקיסריות, רק הביצה משנת 1916 - מסדר ג'ורג' הקדוש  הוצאה מרוסיה על ידי הבעלים של הביצה - הקיסרית האלמנה מריה פיודורובנה. יתר הביצים נותרו בסנקט פטרבורג.

בעקבות מהפכת אוקטובר, הולאמו הביצים על ידי השלטון הבולשביקי, והועברו בהוראת ולדימיר לנין לנשקיית הקרמלין. משפחת פברז'ה נמלטה לשווייץ שם נפטר פטר קארל פברז'ה בשנת 1920.

בשל מחסור במטבע זר, מכר יוסיף סטלין 14 מהביצים בין השנים 1930–1933.

האוסף הגדול ביותר של ביצי פברז'ה מחוץ לקרמלין נאסף על ידי מלקולם פורבס  והוצג בניו יורק. אוסף זה כלל 9 ביצים ו-180 יצירות אחרות של פברז'ה. האוסף נמכר על ידי בית המכירות סותבי'ס בשנת 2004, ונרכש בשלמותו על ידי האוליגרך הרוסי ויקטור וקסלברג במחיר של למעלה מ-90 מיליון דולרים.

בנובמבר 2007 נמכרה הביצה המכונה "רוטשילד"  במכירה פומבית בשווי של 8.9 מיליון ליש"ט.

ראו גם
 קישוט ביצים

קישורים חיצוניים

 אתר החוקר את בית פברז'ה
 תיאור ביצי פברז'ה
 ההיסטוריה קצרה של ביצי פברז'ה
 אבן הפברז'ה של רוטשילד - כתבה של רשת BBC

 הערות שוליים 

*
קטגוריה:שושלת רומנוב
קטגוריה:תכשיטים
פברז'ה